Riigikogu

Riigikogu je jednokomorový parlament Estónska, ktorý má 101 členov, volených na 4 roky. Okrem legislatívnej činnosti Riigikogu tiež menuje vysokých štátnych úradníkov vrátane predsedu vlády a predsedu Najvyššieho súdu. Riigikogu tiež volí (buď samostatne, alebo ak je to potrebné, spolu so zástupcami miestnej samosprávy v rámci širšieho zboru voliteľov) prezidenta. Riigikogu schvaľuje dôležité medzinárodné zmluvy, ktoré sa týkajú armády či ukladajú povinnosti v zmenách právnych predpisov. Schvaľuje rozpočet predložený vládou a dohliada na exekutívu. Môže vysloviť nedôveru premiérovi, vláde či jednotlivým ministrom.HRDLIČKOVÁ, Blanka. Estonsko: Internetová demokracie. In Ladislav Cabada, a kol. Nové demokracie střední a východní Evropy : komparace politických systémů. Praha : Oeconomica, 2008. ISBN 978-80-245-1388-1. S. 99. (česky) 

Voľby do Riigikogu sú všeobecné, rovné, priame a tajné. Aktívne volebné právo má každý občan Estónska od 18 rokov, pasívne volebné právo od 21 rokov, poslanci sú volení na 4 roky podľa princípu pomerného zastúpenia v dvanástich 6-12 mandátových volebných obvodoch.HRDLIČKOVÁ, Blanka. Estonsko: Internetová demokracie. In Ladislav Cabada, a kol. Nové demokracie střední a východní Evropy : komparace politických systémů. Praha : Oeconomica, 2008. ISBN 978-80-245-1388-1. Kapitola Zákonodárná moc, s. 98. (česky)

 Referencie 

 Pozri aj 
 Politický systém Estónska
 Politické strany v Estónsku

 Externé odkazy
 Oficiálna webová stránka Riigikogu (anglicky, estónsky, rusky)

 Zdroj 



Kategória:Politika v Estónsku
Kategória:Jednokomorové parlamenty